Na temelju članka 2. Odluke o prodaji rabljenog vozila u vlasništvu Općine Vladislavci („Službeni glasnik“ Općine Vladislavci broj 4/20) i članka 36. statuta Općine Vladislavci („Službeni glasnik“ Općine Vladislavci broj 3/13, 3/17,2/18 i 4/20) općinski načelnik Općine Vladislavci objavljuje dana 6. srpnja 2020 godine

**JAVNI POZIV**

***za podnošenje ponuda za kupnju vozila u vlasništvu Općine Vladislavci***

Općina Vladislavci vlasnik je rabljenog vozila:

|  |  |  |  |  |
| --- | --- | --- | --- | --- |
| **Red. br.** | **Vozilo** | **Broj šasije** | **Godina proizvodnje** | **Stanje putomjera (u km)** |
| 1. | VW Transporter 1.9 D | WV1ZZZ7JZ6X005125 | 2005. | 196.355 |

Početna cijena u Javnom pozivu za vozilo u vlasništvu Općine Vladislavci:

|  |  |  |  |
| --- | --- | --- | --- |
| **Red. br** | **Vozilo** | **Početna cijena u kn** | **Jamčevina u kn** |
| 1. | VW Transporter 1.9 D | 21.712,60 | 2.171,26 |

**ROK ZA PODNOŠENJE PONUDA: 13. srpnja 2020. godine do 15:00 sati.**  
**Javno otvaranje ponuda obavit će se 14.** **srpnja 2020. godine u 09:00 sati, u Vladislavcima, Kralja Tomislava 141, u prostorijama vijećnice.**

Vozilo je neispitano, moguće neispravno ili nekompletno te se prodaje u zatečenom stanju “VIĐENO – KUPLJENO” što isključuje mogućnost naknadnog ulaganja prigovora po bilo kojoj osnovi.  
Vozilo se može pogledati **od 06. srpnja do 13. srpnja 2020**. godine u vremenu od 10:00 do 13:00 sati uz prethodnu najavu na telefon 031/391 250 ili na e-mail:vladislavci.tajnik@gmail.com.

**PODNOŠENJE PONUDA**

Podnošenjem ponude ponuditelj je izričito suglasan da Općina Vladislavci može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda, sukladno propisima o zaštiti osobnih podataka.  
Ponuda i prilozi uz ponudu dostavljaju se u zatvorenoj omotnici.  
Na prednjoj strani omotnice potrebno je napisati naznaku sljedećeg sadržaja: “Ponuda za kupnju vozila u vlasništvu Općine Vladislavci – ne otvarati”.  
Ponude se podnose neposredno u pisarnici Općine Vladislavci, ili putem pošte na adresu: Općine Vladislavci, Kralja Tomislava 141, 31404 Vladislavci do 13. srpnja 2020. godine do 15:00 sati bez obzira na način dostave.  
Ponude zaprimljene u Općinu Vladislavci nakon 15:00 sati 13. srpnja 2020. godine smatraju se zakašnjelima i neće se razmatrati.  
Javno otvaranje ponuda održat će se u Općini Vladislavci, Vladislavci, Kralja Tomislava 141, u vijećnici, 14. srpnja 2020. godine u 09:00 sati.

**UVJETI SUDJELOVANJA**

Vozilo se prodaje u zatečenom stanju “VIĐENO – KUPLJENO” što isključuje mogućnost naknadnog ulaganja prigovora po bilo kojoj osnovi.  
U postupku javnog prikupljanju ponuda mogu sudjelovati sve fizičke i pravne osobe.  
Najpovoljnijim ponuditeljem smatra se ponuditelj koji je ponudio najvišu cijenu izraženu u kunama, a ponude dostavljene u drugoj valuti neće se razmatrati.  
U slučaju da isti ponuditelj dostavi više ponuda za isto vozilo, valjanom će se smatrati isključivo ponuda s najvećim iznosom ponuđene cijene.  
U slučaju da je dostavljeno više ponuda za isto vozilo s istom najvišom ponuđenom cijenom, najpovoljnijom ponudom će se smatrati ona koja je ranije zaprimljena.  
U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.  
Općina Vladislavci zadržava pravo odustati od prodaje vozila u bilo kojem trenutku bez navođenja razloga.  
U slučaju da Općina Vladislavci odustane od prodaje vozila izvršit će povrat uplaćene jamčevine ponuditelju bez prava na kamatu za razdoblje od njezine uplate do isplate i pri tome ne snosi materijalnu ili drugu odgovornost prema ponuditeljima.   
Ponuditelj koji je odustao od ponude gubi pravo na povrat jamčevine.  
Nakon odabira najpovoljnijeg ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima Općina Vladislavci vratiti će jamčevinu u roku od 15 dana od dana otvaranja ponuda bez prava na kamatu za razdoblje od njezine uplate do povrata.  
Izabrani ponuditelj dužan je u roku od 8 (osam) dana od dana dostave odluke o izboru najpovoljnijeg ponuditelja izvršiti uplatu preostalog iznosa kupoprodajne cijene na račun Općine Vladislavci. U protivnom, smatra se da je ponuditelj odustao od kupnje te gubi pravo na povrat jamčevine.   
Po izvršenoj uplati kupoprodajne cijene, Općina Vladislavci će kupcu predati račun radi prijenosa prava vlasništva vozila. Kupac vozilo i prateću dokumentaciju preuzima prilikom preuzimanja računa.

**SADRŽAJ PONUDE**

Ponuda mora sadržavati:

* kupoprodajnu cijenu u kunama (ponude dostavljene u drugoj valuti neće se razmatrati),
* podatke o podnositelju ponude (ime i prezime, odnosno naziv pravne osobe, prebivalište odnosno sjedište ponuditelja ako je isti pravna osoba, broj telefona, e-mail adresa),
* osobni identifikacijski broj (OIB),
* naziv banke i broj računa u IBAN konstrukciji ponuditelja za povrat jamčevine u slučaju neprihvaćanja ponude,
* fizičke i pravne osobe dužne su priložiti izvornik ili ovjerenu presliku potvrde nadležne Porezne uprave o podmirenju poreznog duga, koja ne smije biti starija od 30 dana od dana podnošenja ponude,
* fizičke i pravne osobe dužne su priložiti izvornik potvrde Jedinstvenog upravnog odjela Općine Vladislavci da nema duga prema proračunu Općine Vladislavci koja ne smije biti starija od 30 dana od dana podnošenja ponude
* fizičke osobe dužne su priložiti presliku važeće osobne iskaznice,
* pravne osobe dužne su priložiti izvadak iz sudskog registra,
* dokaz o izvršenoj uplati jamčevine na žiro račun Općine Vladislavci IBAN: HR8823900011857900009, model –HR68, poziv na broj – 7706-OIB ponuditelja, a u opisu plaćanja treba navesti jamčevina za ozbiljnost ponude
* ako je primjenjivo punomoć za zastupanje, odnosno ovlaštenje predstavnika pravne osobe.

Fotografije vozila  VW Transporter 1.9 D u PDF formatu možete pregledati u dokumentu ispod.

 KLASA: 940-01/20-01/6  
URBROJ: 2158/07-02-20-04

Vladislavci, 06. srpnja 2020. godine

OPĆINA VLADISLAVCI  
OPĆINSKI NAČELNIK

Marjan Tomas